Beurtkrag: ligte bly Donderdag aan | Netwerk24
Deur William Horne 12 Februarie 2020 18:06
Eskom het Woensdagmiddag aangekondig dat hy nie verwag dat hy Donderdag beurtkrag hoef toe te pas nie.
Suid-Afrika se ligte gaan Donderdag vir 'n tweede dag aan bly. Foto: Pixabay
Hy sê in sy jongste verklaring dat aansienlike vordering gemaak is om die steenkoolkragsentrale wat onklaar geraak het, weer aanlyn te kry.
Waar die hoeveelheid opwekkingsvermoë wat weens onverwagte foute virmeeste van die week die grootste deel van die week by naastenby 12 000 megawatts (MW) gedobber het, het dit teen Woensdag omstreeks 15:50 tot slegs 10 086 MW verbeter.
Eskom waarsku dat die kragnetwerk steeds kwesbaar is en dat hy tans nie meer as een dag se vooruitsig vir beurtkrag kan deel nie.
Indien iets groots onverwags sou skeefloop, kan beurtkrag egter steeds op kort kennisgewing toegepas word.
Eskom se noodreserwes van sowel diesel vir sy oopsiklusgasturbines en water in sy pompopgaarskemas blyk genoegsaam vir enige klein agteruitgang van sy steenkoolkragsentrale te wees.
No loadshedding expected tomorrow @SABCNewsOnline @eNCA @IOL @ewnupdates @TimesLIVE @News24 @Moneyweb @dailymaverick @SowetanLIVE @TheCitizen_News @TheSAnews pic.twitter.com/liiPa0HgIL